അഡ്വ. പ്രശാന്ത് ഭൂഷണ് ഒന്പതിനു വയനാട്ടില് കല്പ്പറ്റ: സുപ്രീംകോടതിയിലെ മുതിര്ന്ന അഭിഭാഷകനും സാമൂഹിക പ്രവര്ത്തകനുമായ പ്രശാന്ത് ഭൂഷന് ഒന്പതിനു വയനാട്ടിലെത്തും. ദേശീയ കര്ഷക പ്രക്ഷോഭത്തിന്റെ ഭാഗമായി സംയുക്ത കിസാന് മോര്ച്ച സംഘടിപ്പിക്കുന്ന ജില്ലാ കണ്വന്ഷനിലും സെമിനാറിലും അദ്ദേഹം പങ്കെടുക്കും. കേന്ദ്ര സര്ക്കാരിന്റെ തെറ്റായ കര്ഷകനയത്തിനെതിരെ ഒമ്ബതു മാസമായി ഡല്ഹിയിലെ നാലു അതിര്ത്തികള് കേന്ദ്രീകരിച്ച് അഞ്ഞൂറോളം കര്ഷക സംഘടനകളുടെ നേതൃത്വത്തില് ശക്തമായ സമരം നടന്നുവരുന്നു. സമരത്തിനു പിന്തുണ നല്കു ന്നതിന്റെ ഭാഗമായിട്ടാണ് വയനാട്ടിലും കര്ഷക, വ്യാപാരി വ്യവസായി, സാംസ്കാരിക സംഘടനകളും ചേര്ന്ന് സംയുക്ത കിസാന് മോര്ച്ചയ്ക്കു രൂപംനല്കിയത്. പരിപാടിയുമായി ബന്ധപ്പെട്ട് സ്വാഗത സംഘത്തിന് രൂപം നല്കി. കാര്ഷിക പുരോഗമന സമിതി ജില്ലാ ചെയര്മാന് ഡോ.ലക്ഷ്മണന് അധ്യക്ഷത വഹിച്ചു. എസ്ടിയു ജില്ലാ പ്രസിഡന്റ് സി. മൊയ്തീന്കുട്ടി, വ്യാപാരി വ്യവസായി ഏകോപന സമിതി യൂത്ത് വിംഗ് സംസ്ഥാന പ്രസിഡന്റ് ജോജിന് ടി. ജോയ്, വ്യാപാരി വ്യവസായി സമിതി ജില്ലാ പ്രസിഡന്റ് പി. പ്രസന്നകുമാര്, സംയുക്ത കിസാന് മോര്ച്ച സംസ്ഥാന കണ്വീനര് അഡ്വ. ജോണ് ജോസഫ്, എഫ്ആര്എഫ് സംസ്ഥാന ചെയര്മാന് എന്. ജെ. ചാക്കോ, വയനാട് ചേംബര് ഓഫ് കോമേഴ്സ് ജില്ലാ ചെയര്മാന് ജോണി പാറ്റാനി, പി.പി. ഷൈജല്, അഡ്വ.ബിനോയ് തുടങ്ങി വിവിധ സംഘടനകളില് നിന്നുള്ള 44 പ്രതിനിധികള് പങ്കെടുത്തു. സ്വാഗതസംഘം കമ്മിറ്റി: ചെയര്മാന്: സൂപ്പി പള്ളിയാല്, വൈസ് ചെയര്മാന്മാര്:എന്.ഒ ദേവസ്യ,ഷഹര്ബാനു, ജനറല് കണ്വീനര്മാര്: ജോജിന് ടി ജോയ്,പി. പ്രസന്നകുമാര്, കണ്വീനര്മാര്: നസീര് കോട്ടത്തറ, ആര്. ദിനേശ് കുമാര്. ട്രഷറര് എന്.ജെ ചാക്കോ.